محمد شریف خان پونچھ والے

استاد محمد شریف خان پونچھ والے  (پیدائش: 1926ء —  وفات: 26 مئی 1980ء) پاکستان سے تعلق رکھنے والے نامور ستار نواز اور موسیقارتھے۔

حالات زندگی 
محمد شریف خان پونچھ والے 1926ء کو ضلع حصار، برطانوی ہندوستان میں پیدا ہوئے۔۔ ان کے والد استاد رحیم بخش مہاراجا پونچھ کے موسیقی کے استاد تھے۔ ان کی زندگی کا ابتدائی زمانہ پونچھ میں گزرا اس لیے پونچھ سے ان کی نسبت ان کے نام کا حصہ بن گئی۔

استاد محمد شریف خان کو ابتدا ہی سے ستار بجانے کا شوق تھا۔ ان کے والد اور اساتذہ نے بھی انہیں موسیقی کی تعلیم دینے میں کوئی کسر نہ اٹھا رکھی۔ وہ ستار کے علاوہ وچتروینا بھی کمال مہارت اور پختگی کے ساتھ بجاتے تھے۔ انھوں نے کئی راگ بھی ایجاد کیے تھے۔ اسی باعث انہیں استاد کا مرتبہ حاصل تھا۔

اعزازات 
حکومت پاکستان نے استادمحمد شریف خان پونچھ والے کو ان کی فنی خدمات کے صلے میں 14 اگست، 1965ء کو صدارتی تمغا برائے حسن کارکردگی عطا کیا۔

وفات 
محمد شریف خان پونچھ والے 26 مئی، 1980ء کو لاہور، پاکستان میں وفات پاگئے۔ وہ لاہور میں میانی صاحب کے قبرستان میں سپردِ خاک ہوئے۔

حوالہ جات 

1926ء کی پیدائشیں
1980ء کی وفیات
بھارتی نوازندے
پاکستانی مسلم شخصیات
پاکستانی موسیقار
پاکستانی نغمہ ساز
ستار نواز
لاہوری شخصیات
تمغائے حسن کارکردگی وصول کنندگان